
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 125 


5 Μαρτίου 1996 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Έγκριση μεταβίβασης άδειας ίδρυσης και λειτουργίας 

της Μουσικής Σχολής Φαίδρα. 

Σύσταση Ν.Π.Δ.Δ. στην Κοινότητα Μυροδάφνης Ν. Ιω- 
αννίνων με την επωνυμία «ΠΝΕΥΜΑΤΙΚΟ ΚΕΝΤΡΟ 

ΚΟΙΝΟΤΗΤΑΣ ΜΥΡΟΔΑΦΝΗΣ». 

Σύσταση Ν.Π.Δ.Δ. στην Κοιν. Ραφταναίων Ν. Ιωανννί- 
νων με την επωνυμία «ΠΝΕΥΜΑΤΙΚΟ - ΠΟΛΙΤΙ¬ 
ΣΤΙΚΟ ΚΕΝΤΡΟ ΚΟΙΝΟΤΗΤΑΣ ΠΡΟΣΗΛΙΟΥ» στο 

Νομό Ιωαννίνων. 

Τροποποίηση του ΟΕΥ του Δήμου Ακριτών Ν. Καστο¬ 
ριάς.. 

Σύσταση Κοινοτικής Επιχείρησης στην Κοιν. Λακωνων 
Ν. Κέρκυρας με την επωνυμία «Κοινοτική Αναπτυ¬ 
ξιακή Επιχείρηση Λακώνων». 

Μεταβίβαση κοινοχρήστων εκτάσεων στην κοιν. Βρο- 
ντούς Ν. Πιερίας . 

Διορθώσεις σφαλμάτων 

Διόρθωση σφάλματος στη υπ’ αριθ. 1203/26.1.1996 
απόφαση των Υπουργών Οικονομικών και Εθνικής 
Παιδείας και θρησκευμάτων . 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. ΚΑΤΕΧΝ/Δ/5020 Π) 

Έγκριση μεταβίβασης άδειας ίδρυσης και λειτουργίας της 
Μουσικής Σχολής Φαίδρα. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Ν. 1558/85 «Κυβέρνηση και Κυβερνητικά Όρ¬ 
γανα». 

2. Το Π.Δ. 941/77 «Περί Οργανισμού του Υπουργείου 
Πολιτισμού και Επιστημών». 

3. Το ΒΔ 16/66 «Περί ιδρϋσεως ιδιωτικών μουσικών 
ιδρυμάτων». 

4. Το Ν. 299/76 «Περί ρυθμίσεως θεμάτων αφορώντων εις 
τον κανονισμόν λειτουργίας των ιδιωτικών μουσικών ιδρυμά¬ 
των, ως και το από 11.11.57 Β.Δ. «Περί κυρωσεως του εσω¬ 
τερικού κανονισμού του Ωδείου Θεσσαλονίκης». 


5. Την αριθ. ΥΠΠΟ/ΓΝΟΣ/49095/30.10.91 απόφαση 
«Μεταβίβαση αρμοδιοτήτων Υπουργού και δικαιώματος 
υπογραφής «Με εντολή Υπουργού στους Γεν. Γραμμα¬ 
τείς, Γεν. Διευθυντές και Προϊσταμένους των Δ/νσεων 
Τμημάτων και Γραφείων της Κ.Υ. του ΥΠΠΟ (ΦΕΚ 987/ 
Τ.Β728.11.1991). 

6. Την αριθ. ΥΠΠΟ/ΚΑΤΕΧΝ/Δ/58230/10.1.95 από¬ 
φασή μας «χορήγηση άδειας ίδρυσης και λειτουργίας 
Μουσικής Σχολής στην Κυριακή Πράπα» (ΦΕΚ 40/8/ 
24.1.95). 

7. Την από 20.1.96 αίτηση της Κυριακής Πράπα και 
Καλλιόπης Σκλάβου με τα συνημμένα δικαιολογητικά, 
αποφασίζουμε: 

Εγκρίνουμε τη μεταβίβαση της αδείας ίδρυσης και λει¬ 
τουργίας της «Μουσικής Σχολής Φαίδρα» που χορηγήθηκε 
με την αριθ. ΥΠΠΟ/ΚΑΤΕΧΝ/Δ/58230/10.1.95 απόφασή 
μας «χορήγηση άδειας ίδρυσης και λειτουργίας Μουσικής 
Σχολής στην Κυριακή Πράπα» (ΦΕΚ 40/1.Δ724.1.95) 
στην Καλλιόπη Σκλάβου, επειδή έχει τα νόμιμα προσό¬ 
ντα. 

Από τις διατάξεις αυτής της απόφασης δεν προκαλείται 
δαπάνη σε βάρος του Κρατικού Προϋπολογισμού. 

Η απόφαση αυτή να δπμοσιευθεί στην Εφημερίδα της 
Κυβερνήσεως. 

Αθήνα, 12 Φεβρουάριου 1996 
Με εντολή Υπουργού 
Ο Διευθυντής 
Π. ΠΟΛΥΧΡΟΝΟΠΟΥΛΟΣ 

-Φ·- 

Αριθ. 4002 ( 2 ) 

Σύσταση Ν.Π.Δ.Δ. στην Κοινότητα Μυροδάφνης Ν. Ιωαν¬ 
νίνων με την επωνυμία «ΠΝΕΥΜΑΤΙΚΟ ΚΕΝΤΡΟ ΚΟΙ¬ 
ΝΟΤΗΤΑΣ ΜΥΡΟΔΑΦΝΗΣ». 

Ο ΠΕΡΙΦΕΡΕΙΑΚΟΣ Δ/ΝΤΗΣ Ν. ΙΩΑΝΝΙΝΩΝ 
Έχοντας υπόψη: 

1. Τις διατάξεις του άρθρου 203 του Δ.Κ.Κ. (Π.Δ. 410/ 
95). 

2. Την αριθ. 6/1996 απόφαση του Κ.Σ. Μυροδάφνης, 
αποφασίζουμε: 

1) Συστήνουμε στην Κοινότητας Μυροδάφνης του Νο¬ 
μού Ιωαννίνων Ν.Π.Δ.Δ. με την επωνυμία «ΠΝΕΥΜΑΤΙΚΟ 
ΚΕΝΤΡΟ ΚΟΙΝΟΤΗΤΑΣ ΜΥΡΟΔΑΦΝΗΣ». 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


2) Σκοπός του Νομικού Προσώπου είναι: 

Η πολιτιστική δραστηριότητα της Κοινότητας και η ορ¬ 
γάνωση πολιτιστικών εκδηλώσεων. 

3) Πόροι του Νομικού Προσώπου είναι: 

α) Ετήσια επιχορήγηση της Κοινότητας ύψους 100.000 
δρχ. 

β) Εισφορές, δωρεές, χορηγίες και κληρονομιές κάθε 
είδους. 

γ) Κρατικές επιχορηγήσεις. 

4) Το Νομικό Πρόσωπο εκπροσωπείται ενώπιον του Δι¬ 
καστηρίων και πόσης άλλης Αρχής από τον Πρόεδρο του 
Δ.Σ. και σε περίπτωση απουσίας ή κωλύματος από τον 
Αντιπρόεδρο. 

5) Κάλυψη δαπάνης ( Αρθρο 27 Ν. 2081 /92). 

Από τις διατάξεις αυτής της απόφασης προκαλείται δα¬ 
πάνη σε βάρος του προϋπολογισμού της Κοινότητας Μυ¬ 
ροδάφνης ποσού ύψους 100.000 δρχ. (Σελ. 37 Κ.Α. 
212.3). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ιωάννινα, 13 Φεβρουάριου 1996 

Ο Περιφ/κός Διευθυντής 
ΑΘΑΝΑΣΙΟΣ ΠΑΤΣΟΥΡΑΣ 

-♦- 

Αριθ. 4329 (3) 

Σύσταση Ν.Π.Δ.Δ. στην Κοιν. Ραφταναίων Ν. Ιωανννίνων 
με την επωνυμία «ΠΝΕΥΜΑΤΙΚΟ - ΠΟΛΙΤΙΣΤΙΚΟ ΚΕ¬ 
ΝΤΡΟ ΚΟΙΝΟΤΗΤΑΣ ΠΡΟΣΗΛΙΟΥ» στο Νομό Ιωαννί- 
νων. 

Ο ΠΕΡΙΦ/ΚΟΣ ΔΙΕΥΘΥΝΤΗΣ Ν. ΙΩΑΝΝΙΝΩΝ 
Έχοντας υπόψη: 

1. Τις διατάξεις του άρθρου 203 του Δ.Κ.Κ. (Π.Δ. 410/ 
95). 

2. Την αριθ. 1/1996 απόφαση του Κ.Σ. Προσήλιου, 
αποφασίζουμε: 

1) Συστήνουμε στην Κοινότητα Ραφταναίων Ν. ίωαννί- 
νων Ν.Π.Δ.Δ., με την επωνυμία «ΠΝΕΥΜΑΤΙΚΟ - ΠΟΛΙΤΙ¬ 
ΣΤΙΚΟ ΚΕΝΤΡΟ ΚΟΙΝΟΤΗΤΑΣ ΠΡΟΣΗΛΙΟΥ». 

2) Σκοπός του Νομικού αυτού Προσώπου Δ.Δ. είναι: 
α) Η δημιουργία και η ανάπτυξη κάθε μορφής πνευματι¬ 
κής και πολιτιστικής δραστηριότητας στην Κοινότητα Προ¬ 
σήλιου. 

β) Η δημιουργία της αναγκαίας πολιτιστικής υποδομής 
και η διατήρηση βιβλιοθήκης στο χωριό. 

γ) Η λειτουργία χορευτικού τμήματος παραδοσιακών χο¬ 
ρών. 

δ) Η συγκέντρωση λαογραφικών στοιχείων και συγ¬ 
γραφή της Ιστορίας Προσήλιου. 

ε) Η οργάνωση εκδηλώσεων για τη διατήρηση και διά¬ 
δοση της παράδοσης του χωριού μας. 

3) Πόροι του Νομικού Προσώπου είναι: 

α) Η ετήσια επιχορήγηση της Κοινότητας ποσού 
100.000 δρχ. για το έτος 1996, που θα αυξομειώνεται 
κάθε έτος ανάλογα με τα έσοδα της Κοινότητας, τις ανά¬ 
γκες του Νομικού Προσώπου και το προσφερόμενο έργο. 

β) Οι κάθε είδους συνδρομές, εισφορές, δωρεές και 
κληροδοσίες. 

γ) Οι κρατικές επιχορηγήσεις και οι πρόσοδοι από την 
περιουσία του. 


δ) Οι εισπράξεις από τις υπηρεσίες που θα παρέχονται 
από το Νομικό Πρόσωπο, τις εκδόσεις βιβλίων και τις εκ¬ 
δηλώσεις που θα διοργανώσει το Νομικό αυτό Πρό¬ 
σωπο. 

4) Το Νομικό Πρόσωπο εκπροσωπείται ενώπιον των Δι¬ 
καστηρίων και πάσης Αρχής από τον Πρόεδρο του Δ.Σ. και 
σε περίπτωση απουσίας ή κωλύματος από τον Αντιπρόε¬ 
δρο. 

5) Κάλυψη δαπάνης: (Άρθρο 27 Ν. 2081/92). 

Από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού της Κοινότητας Προ¬ 
σήλιου ύψους 100.000 δρχ. ετησίως και στον (Κ.Α. 212.3 
σελ. 37). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ιωάννινα, 16 Φεβρουάριου 1996 

Ο Περιφ/κός Διευθυντής 
ΑΘΑΝΑΣΙΟΣ ΠΑΤΣΟΥΡΑΣ 

-♦- 

Αριθ. 9.982/95 (4) 

Τροποποίηση του ΟΕΥ του Δήμου Ακριτών Ν. Καστο- 

ριάς. 

Ο ΠΕΡΙΦ/ΚΟΣ Δ/ΝΤΗΣ Ν. ΚΑΣΤΟΡΙΑΣ 
Έχοντας υπόψη: 

1. Τις διατάξεις του άρθ. 8 παρ. 5 του Ν. 2307/95 «Προ¬ 
σαρμογή νομοθεσίας αρμοδιότητας Υπουργ. Εσωτερικών 
στις διατάξεις για τη Νομαρχιακή Αυτοδιοίκηση και άλλες 
διατάξεις». 

2. Τις διατάξεις του άρθ. 34 του Ν. 2190/94 «Βαθμολο¬ 
γικό σύστημα διάρθρωσης θέσεων Δημοσίου και 
Ν.Π.Δ.Δ.». 

3. Τις όμοιες του Π.Δ. 37α/1987 «Μερική επέκταση των 
διατάξεων που ισχύουν για τους δημοσίους υπαλλήλους 
και τους υπαλλήλους των άλλων ΝΠΔΔ και τους υπαλλή¬ 
λους των ΟΤΑ». 

4. Την αριθ. 53560/6,8.86 εγκύκλιο του Υπουργείου 
Εσωτερικών σχετικά με την ψήφιση ΟΕΥ Δήμων και Κοι¬ 
νοτήτων. 

5. Την αριθ. 23/95 απόφαση του Δημοτικού Συμβουλίου 
Δήμου Ακριτών σχετικά με την τροποποίηση του Ο.Ε.Υ. 
(αριθ. ΚΒ 4194/91), ΦΕΚ 382 Β/91). 

6. Τη σύμφωνη γνωμοδότηση του Υπηρεσιακού Συμ¬ 
βουλίου των ΟΤΑ που διατυπώθηκε στο πρακτικό συνε- 
δριάσεως αριθ. 1/95, αποφασίζουμε: 

Τροποποιούμε τον ΟΕΥ του Δήμου Ακριτών που δια¬ 
μορφώνεται ως εξής: 

Αρθρο 1 

Η Υπηρεσία του Δήμου συγκροτείται από τη Διοικητική 
- Οικονομική και Τεχνική Υπηρεσία, η Δ/νση της οποίας 
διαρθρώνεται κατά γραφεία όπως κατωτέρω: 

Άρθρο 2 

ΓΡΑΦΕΙΑ ΥΠΟ ΤΗΝ ΑΜΕΣΗ ΕΠΟΠΤΕΙΑ ΤΟΥ ΔΗΜΑΡ¬ 
ΧΟΥ 

Ά ΓΡΑΦΕΙΟ ΔΗΜΑΡΧΟΥ - ΔΙΟΙΚΗΤΙΚΩΝ - ΟΙΚΟΝΟΜΙ¬ 
ΚΩΝ ΚΑΙ ΤΕΧΝΙΚΩΝ ΥΠΗΡΕΣΙΩΝ 

Α.α. Γραφείο Δημάρχου και Δημοσίων σχέσεων - Τύπου 
και πληροφοριών - εθιμοτυπίας και εκδηλώσεων - κοινω¬ 
νικής μέριμνας - λειτουργίας πνευματικού κέντρου. 



Α.6. Γραφείο Δημοτικού Συμβουλίου και Δημαρχιακής 
επιτροπής - προσωπικού - πρωτοκόλλου και διεκπεραίω¬ 
σης αρχείου - Δαλτυλογραφήσεις και παραβολής εγγρά- 

αχόν. τ 

Α.γ. Γραφείο Μητρώου - Δημοτολογίων - Στρατολογίας 

και Ληξιαρχείου, Λογιστηρίου, προσόδων, Δημοτικής πε¬ 
ριουσίας, τελών και δικαιωμάτων, προμηθειών και διαχεί- 
ρ,σης - Αποθήκη υλικού και Μηχανογράφησης, λοιπών 
στοιχείων και Στατιστικής. 

Α.δ. Ειδική ταμειακή υπηρεσία εσόδων - εξόδων ει- 
σπρακτόρων. 

Α ε. Γραφείο καθαριότητας - Οδοποιίας - ηλεκτροφω- 
τιομού - προστασίας περιβάλλοντος - πρασίνου και παιδι¬ 
κών χαρών, μηχανικού εξοπλισμού και κίνησης οχημάτων, 
Νεκροταφείων, κτηματολογίου και οικιστικής ανάπτυ¬ 
ξης. 

Αρθρο 3 

Οι θέσεις του προσωπικού του Δήμου διαρθρώνονται 
και διαβαθμίζονται ως εξής: 

Α. ΘΕΣΕΙΣ ΔΙΟΙΚΗΤΙΚΟΥ ΠΡΟΣΩΠΙΚΟΥ 
Κλάδοι κατηγορίας ΔΕ 
Δύο (2) θέσεις ΠΕ Διοικητικών Γ' Β Α 
Μία (1) θέση ΔΕ 14 ελεγκτών εσόδων 
Μία (1) θέση ΔΕ 15 εισπρακτόρων. 

Β. ΘΕΣΕΙΣ ΤΕΧΝΙΚΟΥ ΠΡΟΣΩΠΙΚΟΥ 

Κλάδοι κατηγορίας ΔΕ Λ 

Μία (1) θέση κλάδου ΔΕ 29 Οδηγού αυτοκινήτου με 

βαθμό Γ' Β' Α' 

Κλάδοι Κατηγορίας Υ.Ε. 

Τρεις (3) θέσεις κλάδου κατηγορίας ΥΕ 16 με βαθμό Δ 
Γ' εργατών καθαριότητας (για εργασίες καθαρισμού εσω¬ 
τερικών και εξωτερικών χώρων, επιμέλειας κήπων δεν- 
δροστοιχειών, υδρονομέας καταμετρητής υδρομέτρων 
και άλλες εργασίες). 

Αρθρο 4 

ΠΡΟΣΩΠΟΠΑΓΕΙΣ ΘΕΣΕΙΣ ΚΑΙ ΠΡΟΣΩΡΙΝΕΣ 
Μία (1) θέση κατηγορίας ΔΕ κλάδου Διοικητικού η οποία 
μόλις εκενωθεί καταργείται. 

Αρθρο 5 

ΘΕΣΕΙΣ ΠΑΡΙΣΤΑΜΕΝΩΝ - ΑΜΟΙΒΗ 

Για την κατάληψη των θέσεων προϊσταμένων θα κρίνο- 
νται υπάλληλοι της κατηγορίας ΔΕ σύμφωνα με τη διαδι¬ 
κασία της άνω Ν. 1586/86, η οποία αμοιβή προσωπικού 
γίνεται σύμφωνα με τις διατάξεις Ν. 1505/84. 

Αρθρο 6 

Υπηρεσιακές μεταβολές 

Η κατά το άρθρο Ιο υπηρεσία τελών υπό την άμεση Δ/ 
νση του Δημάρχου. 

Η κατανομή του προσωπικού στα γραφεία γίνεται με 
απόφαση του Δημάρχου και σύμφωνα με τις υπηρεσιακές 
ανάγκες. 

Αρθρο 7 

Οι Τομείς αρμοδιότητας και τα αντικείμενα των γρα¬ 
φείων που αναφέρονται στο άρθρο 3 έχουν ως εξής: 
ΓΡΑΦΕΙΟ ΥΠΟ ΤΗΝ ΑΜΕΣΗ ΕΠΟΠΤΕΙΑ ΤΟΥ ΔΗΜΑΡ- 

ΧΟΥ 

Α. ΓΡΑΦΕΙΟ ΔΗΜΑΡΧΟΥ - ΔΙΟΙΚΗΤΙΚΩΝ - ΟΙΚΟΝΟ¬ 
ΜΙΚΩΝ ΚΑΙ ΤΕΧΝΙΚΩΝ ΥΠΗΡΕΣΙΩΝ 


Αα, Γραφείο Δημάρχου (Διοικητικοί Υπάλληλοι) 

Το προσωπικό του γραφείου αυτού λειτουργεί υπό την 
άμεση εποπτεία του Δημάρχου και επιμελείται για τα πα¬ 
ρακάτω: 

Ρύθμιση επαφών Δημάρχου με όλους τους φορείς της 
Πολιτείας προγραμματισμού συναντήσεων Δημάρχου με 
δημότες και κατοίκους του Δήμου, παρακολούθηση προ¬ 
βλημάτων αυτών. Επικοινωνία με μαζικούς φορείς (οργα¬ 
νώσεις, συλλόγους, σωματεία κ.λπ.). Τήρηση βιβλίων χο¬ 
ρήγησης μεταλλείων σύμφωνα με τον εγκεκριμένο κανο¬ 
νισμό. 

Τήρηση βιβλίου αποφάσεων Δημάρχου. 

Δημοσίων σχέσεων Τύπου και πληροφοριών - εθιμοτυ¬ 
πίας και εκδηλώσεων: 

Επιμελείται για: 

Την προβολή δραστηριότητας του Δήμου, τέλεση Πολι¬ 
τικού Γάμου, οργάνωση τμηματικών γευμάτων, δεξιώσεων 
διαλέξεων κ.λπ. εκδηλώσεων του Δήμου, Υποδοχή, φιλο¬ 
ξενία και οργάνωση ξενάγησης επισήμων επισκεπτών του 
Δήμου. Η Οργάνωση Πολιτιστικών και Αθλητικών εκδηλώ¬ 
σεων, παρακολούθηση ιδιαίτερη για την οργάνωση των 
εθίμων του τόπου (καρναβάλι, μπουμπούνα κ.λπ.). Οργά¬ 
νωση του καθερωθέντος θεσμού Εβδομάδα αποδήμων». 
Ασκεί τις αρμοδιότητες που ορίζει ο Ν. 1566/85, συνερ¬ 
γάζεται με τη Γραμματεία της Σχολικής επιτροπής παι¬ 
δείας, επιμέλεια για δημοσιεύσεις στον τύπο σχετικά με 
τις δραστηριότητες του Δήμου. Τήρηση αρχείου των εκ¬ 
δηλώσεων του Δήμου με περιεχόμενο (προγράμματα, δια¬ 
φημιστικό υλικό, σχετικές δημοσιεύσεις, φωτογραφίες 
κ.λπ.). Φροντίδα για την ανάπτυξη ενδιαφέροντος των δη¬ 
μοτών για να συμμετέχουν ενεργά στις ενέργειες και εκ¬ 
δηλώσεις του Δήμου. 

Λειτουργίας Πνευματικού Κέντρου 
Το γραφείο αυτό θα φροντίζει και θα παρακολουθεί την 
όλη λειτουργία του Πνευματικού Κέντρου, 

Κοινωνικής μέριμνας 

Επιμελείται για κάθε θέμα κοινωνικής πρόνοιας την 
οποία προσφέρει ο Δήμος. Επιμελείται για τις κάθε είδους 
υλικές παροχές του Δήμου προς κοινωφελή ιδρύματα ή 
ενδεείς δημότες (τρόφιμα, φάρμακα, γάλα κ.λπ.). Εχει 
την ευθύνη της συγκέντρωσης εθελοντικών εισφορών των 
συνδημοτών μας σε περιπτώσεις έκτακτης ανάγκης (πό¬ 
λεμοι, θεομηνίες, σεισμοί κ.λπ.) που κάνουν επιτακτική 
την ανάγκη της οργάνωσης βοηθείας. Επιμελείται για τη 
διεξαγωγή των εράνων. Εισηγείται για τη σύσταση, οργά¬ 
νωση και λειτουργία Δημοτικών Νομικών Προσώπων και 
Ιδρυμάτων Κοινωνικής Πρόνοιας. 

Αβ Γραφείο Δημοτικού Συμβουλίου (Διοικητικοί υπάλ¬ 
ληλοι) 

Συγκεντρώνει τα έγγραφα, αναφορές, αιτήσεις, κ.λπ. 
που απευθύνονται στο δημοτικό συμβούλιο και φροντίζει 
για τις σχετικές ενέργειες. Διατυπώνει την ημερησία διά- 
τάξη των συνεδριάσεων του Δ.Σ. σε συνεργασία με τον 
Πρόεδρο του Δ.Σ. και φροντίζει για την εμπρόθεσμη επί¬ 
δοση των σχετικών προσκλήσεων στα μέλη του. 

Ζητά από τις υπηρεσίες κάθε στοιχείο που είναι χρήσιμο 
για τα θέματα του Δ.Σ. και οι οποίες υποχρεούνται να τα 
παρέχουν στο συντομότερο δυνατό χρόνο. Οταν δεν έχει 
συμπληρώσει τα απαιτούμενα στοιχεία κάποιο θέμα δεν 
πρέπει να το περιλαμβάνει στην Η.Δ. του Δ.Σ. Συνεργάζε¬ 
ται με το Νομικό Σύμβουλο για τη νομότυπη διατύπωση 
των πρακτικών των συνεδριάσεων και των αποφάσεων του 

Δ.Σ. Καταχωρεί τα πρακτικά στα κατά νόμο βιβλία και πε¬ 
ρίληψη των αποφάσεων στα ευρετήρια. Φροντίζει για την 
εμπρόθεσμη δημοσίευση και υποβολή των παραπάνω 
αποφάσεων στη Νομαρχία για έγκριση και μετά την επι¬ 
στροφή τους από τη Νομαρχία κοινοποιεί αυτές στις αρ¬ 
μόδιες υπηρεσίες για τις παραπέρα ενέργειες. 
Δημαρχιακής επιτροπής 

Συγκεντρώνει τα έγγραφα, αιτήσεις κ.λπ., που απευθύ¬ 
νονται στη Δ Ε. και φροντίζει για τις σχετικές ενέργειες. 
Διατυπώνει την ημερήσια διάταξη των συνεδριάσεων της 
Δ.Ε. και 

Φροντίζει για την εμπρόθεσμη επίδοση των σχετικών 
προσκλήσεων στα μέλη του. Ζητά από της υπηρεσίες 
κάθε στοιχείο που είναι χρήσιμο για τα θέματα της Δ.Ε. και 
οι οποίες υποχρεούνται στο συντομότερο δυνατό χρόνο. 
Όταν δεν έχει συμπληρώσει τα απαιτούμενα στοιχεία για 
, κάποιο θέμα δεν πρέπει να το περιλαμβάνει στη Η.Δ. του 
Δ.Σ. 

Συνεργάζεται με το Νομικό Σύμβουλο για τη νομότυπη 
διατύπωση των πρακτικών των συνεδριάσεων και των απο¬ 
φάσεων της Δ.Ε. Καταχωρεί τα πρακτικά στα κατά Νόμο 
βιβλία και περίληψη των αποφάσεων στα ευρετήρια. 

Φροντίζει για την εμπρόθεσμη δημοσίευση και υποβολή 
των παραπάνω αποφάσεων στη Νομαρχία για έγκριση 
μετά την επιστροφή τους από τη Νομαρχία κοινοποιεί αυ¬ 
τές στις αρμόδιες υπηρεσίες για τις παραπέρα ενέρ¬ 
γειες. 

Προσωπικού: 

Φροντίζει για την κανονική τήρηση των ατομικών φα- 
κέλλων - καρτελών των υπαλλήλων και των συν/χουν του 
Δήμου, καθώς και του ημερομισθίου προσωπικού και των 
κάθε μορφής εργαζομένων που απασχολούνται στο Δήμο. 
Φροντίζει για το διορισμό, προαγωγές, άδειες, ποινές και 
όλες γενικά τις υπηρεσιακές μεταβολές προσωπικού και 
ενημερώνει σχετικά τους ενδιαφερομένους. Φροντίζει για 
την τήρηση του βιβλίου Μητρώου υπαλλήλων και του Μη¬ 
τρώου ημερομισθίου προσωπικού. Τηρεί μισθολογικό μη¬ 
τρώο των υπηρετούντων εργατοϋπαλλήλων του Δήμου, 
καθώς και των ημερομισθίων εργατών των συνεργείων και 
παρέχει στη Μηχανογραφική υπηρεσία κάθε απαραίτητο 
στοιχείο για τη σύνταξη των μισθοδοτικών καταστάσεων. 
Συνεργάζεται με τους συνδικαλιστικούς εκπροσώπους 
των εργαζομένων για κάθε θέμα που τους αφορά. 
Πρωτοκόλλου διακπεραίωσης και αρχείου. 

Φροντίζει για την κανονική τήρηση του γενικού πρωτο¬ 
κόλλου εισερχομένων, εξερχομένων εγγράφων, συσχετί¬ 
ζει αυτά και αφού τα καταχωρήσει στα βιβλία διανομής τα 
παραδίδει στα αρμόδια γραφεία για ενέργεια. Φροντίζει 
για την κανονική διακπεραίωση των εξερχομένων εγγρά¬ 
φων και παραδίδει τα σχέδια αυτών στο αρχείο. Ενεργεί 
τις κοινοποιήσεις, δημοσιεύσεις και τοιχοκολλήσεις. Πα- 
ραλαμβάνει τα σχέδια των εξερχομένων εγγράφων, ταξι¬ 
νομεί αυτά σε θυρίδες και φακέλλους του αρχείου και εκ¬ 
δίδει μετά από έγκριση του προϊσταμένου τα ζητούμενα 
αντίγραφα εγγράφων κ.λπ. Παρακολουθεί την Εφημερίδα 
της Κυβερνήσεως και τις εγκύκλιες διαταγές Νομαρχίας 
και Υπουργείων. Φροντίζει για την εκκαθάριση του αρ¬ 
χείου. 

Δακτυλογράφησης και παραλαβής εγγράφων: 
Δακτυλογραφεί τα έγγραφα της υπηρεσίας κάθε υπη¬ 
ρεσιακών κειμένων, καταστάσεις, πίνακες εκθέσεις κ.λπ. 
Παραβάλλει αυτά και τα επιστρέφει στα αρμόδια γραφεία 


με υπογραφή παραβολής. Δακτυλογραφεί μεμβράνες 
όταν είναι απαραίτητη η πολιτογράφηση εγγράφων. Εκδί¬ 
δει φωτοαντίγραφα εγγράφων και κειμένων. 

Αγ. Γραφείο Μητρώων, Στρατολογίας και Δημοτολο¬ 
γίων 

Φροντίζει για τη σύνταξη των μητρώων αρρένων και 
όλες τις μεταβολές τους (εγγραφή αδηλώτων, αλλαγή 
επωνύμου, προσθήκες κυρίου ονόματος, πατρώνυμο, 
κ.λπ.). Καταρτίζει τους Στρατολογικούς πίνακες και φρο¬ 
ντίζει για την παρουσίασή των στις Ένοπλες Δυνάμεις. Συ¬ 
ντάσσει, τηρεί και φυλάσσει υπεύθυνα τα βιβλία Δημοτο¬ 
λογίων και τα ενημερώνει συνεχώς. Τηρεί τα σχετικά ευ¬ 
ρετήρια. Εκδίδει τα πιστοποιητικά ηλικίας, οικογ. κατά¬ 
στασης, ταυτοπροσωπίας κ.λπ. Τηρεί και κάθε οικογε¬ 
νειακό φάκελλο με τα σχετικά δικαιολογητικά Δημοτολο¬ 
γίου και Μητρώου Αρρένων. Διεξάγει την αλληλογραφία 
που έχει σχέση με το αντικείμενο αυτό. Τηρεί και ενημε¬ 
ρώνει τους εκλογικούς καταλόγους του Δήμου και εκδίδει 
τα σχετικά πιστοποιητικά. 

Ληξιαρχείου: 

Φροντίζει για την τήρηση όλων των Ληξιαρχικών βιβλίων 
και ευρετηρίων και εκδίδει αντίγραφα αυτών. Τηρεί την 
αλληλογραφία του Γραφείου αυτού σύμφωνα με το Νόμο 
«Περί Ληξιαρχικών πράξεων». Αποστέλλει αντίγραφα Λη¬ 
ξιαρχικών πράξεων για τα βεβαιωθέντα παιδιά στο γρα¬ 
φείο Δημοτολογίου για ενημέρωση. Ανακοινώνει τα γεγο¬ 
νότα αυτά για τους ετεροδημότες στους Δήμους και Κοι¬ 
νότητες της εγγραφής των. Ανακοινώνει τους θανάτους 
στα Στρατολογικά γραφεία και τη διαγραφή των θανάτων. 
Συντάσσει ατομικά δελτία θανόντων για χρήση του Οικο¬ 
νομικού εφόρου και δελτία γεννήσεων, γάμων και θανά¬ 
των για τη Στατιστική υπηρεσία. Έχει την ευθύνη για όλες 
τις διατυπώσεις, έκδοση πιστοποιητικών κ.λπ. για την τέ¬ 
λεση πολιτικών γάμων, τηρεί σχετικό αρχείο τελεσθέντων 
οργάνων. 

Γραφείο Λογιστηρίου 

Φροντίζει για την πιστή εφαρμογή των διατάξεων «περί οι¬ 
κονομικής διοίκησης και Λογιστικού των Δήμων». Τηρεί το 
βιβλίο των ειδικών λογαριασμών εσόδων - εξόδων. Συ¬ 
ντάσσει τον προϋπολογισμό κάθε ετήσιας χρήσης και τον 
παρακολουθεί. Παρακολουθεί τις πιστώσεις του σκέλους 
των εξόδων του προϋπ/σμού και φροντίζει για την έγκαιρη 
ενίσχυση αυτών που είναι σε ανεπάρκεια με αναμόρφωση 
προϋπ/σμού. Τηρεί τα βιβλία του Δήμου που προβλέπο- 
νται στην αρμοδιότητά του και ελέγχει τη συμφωνία τους 
με τα αντίστοιχα βιβλία του ταμείου (καθολικό ημερολό¬ 
γιο) και της τεχνικής υπηρεσίας, (βιλίο έργων), ελέγχει τα 
υποβληθέντα από τις υπηρεσίες δικαιολογητικά για την 
έκδοση των χρηματικών ενταλμάτων πληρωμών, μέσα στα 
όρια των πιστώσεων του εγκεκριμένου προϋπολογισμού, 
σύμφωνα με τις διατάξεις του Δ.Κ.Κ. Τηρεί για κάθε 
έσοδο και έξοδο του προϋπολογισμόυ φακέλλους που πε¬ 
ριλαμβάνουν όλα τα αναγκαία στοιχεία. Συγκεντρώνει τα 
στοιχεία για την εμπρόθεσμη απόδοση λογαριασμού από 
το Δήμαρχο στο Δ.Σ. για έργτα και προμήθειες που εκτε- 
λούνται με απ’ ευθείας ανάθεση και τηρεί το ανάλογο βι¬ 
βλίο απόδοσης λογαριασμού. Συντάσσει τις καταστάσεις 
πληρωμής του. Συντάσσει τις καταστάσεις του εργοτεχνι- 
κού προσωπικού. 

Δημοτικών προσόδων, φορολογητέας ύλης, δημοτικών 
τελών - δικαιωμάτων. 

Επεξεργάζεται προτάσεις για τη βελτίωση των κάθε εί- 

δους προσόδων του Δήμου θέτοντας αυτές αρμοδίως. 
Μεριμνώ για τον φόρο ακαλύπτων χώρων και το τέλος πα- 
ρεπιδημούντων. Συγκεντρώνει τις ασκούμενες προσφυ¬ 
γές και τις στέλνει στα αρμόδια φορολογικά δικαστήρια. 
Φροντίζει για την συγκέντρωση στοιχείων που είναι απα¬ 
ραίτητη για τη σύνταξη των βεβαιωτικών καταλόγων. Κοι¬ 
νοποιεί αποσπάσματα βεβαιωτικού καταλόγου, αποφά¬ 
σεων Δημάρχου και λοιπών ειδοποιήσεων, που έχουν 
σχέση με τα οικονομικά του Δήμου. Ελέγχει την φορολο¬ 
γητέα ύλη και βεβαιώνει φόρους, τέλη, εκδίδει άδειες, 
φέιγ βολάν, αφισοκολλήσεων, πεζοδρομίων, μικροπωλη- 
τών κ.λπ. Επιμελείται για την εκμίσθωση και εκμετάλευση 
των αστικών και αγροτικών ακινήτων και συνεργάζεται με 
το γραφείο Δημοιτικής Περιουσίας. Τηρεί τα προβλεπό- 
μενα λογιστικά βιβλία εσόδων. Παρακολουθεί και παραδί- 
δει στα αρμόδια γραφεία τα γραμμάτια εισπράξεων (διπλό¬ 
τυπα, τριπλότυπα και υπηρεσιακά σημειώματα). 

Δημοτικής Περιουσίας 

Τηρεί βιβλίο της κινητής και ακίνητης περιουσίας (Μη¬ 
τρώου οχημάτων - μηχανημάτων, λοιπού τεχνικού εξοπλι¬ 
σμού, βιβλίου ατελούς εισαγωγής οχημάτων - μηχανημά¬ 
των κ.λπ., θέση άρση, κυκλοφορία οχημάτων, εκποίηση 
αυτών σύμφωνα με τις εκάστοτε διατάξεις σε συνεργασία 
με το αρμόδιο τμήμα τεχνικής υπηρεσίας. 

Προμηθειών - Διαχείρισης - Αποθήκης Υλικού. 

Φροντίζει για τς προμήθειες ειδών και υλικών για τις 
ανάγκες των Υπηρεσιών του Δήμου και τη νόμιμη παρα¬ 
λαβή αυτών από την επιτροπή παραλαβής. Συγκεντρώνει 
τα δικαιολογητικά κάθε προμήθειας, συντάσσει το Λογι¬ 
στήριο του Δήμου για την έκδοση των χρηματικών ενταλ¬ 
μάτων πληρωμής. Φροντίζει για την διενέργεια των τακτι¬ 
κών και πρόχειρων διαγωνισμών προμηθειών, καθώς και 
για την απ' ευθείας και χωρίς διαγωνισμό προμήθεια. Συ¬ 
ντάσσει τα συμφωνητικά προμηθευτών. Παραλαμβάνει τα 
τιμολόγια και τηρεί βιβλίο εισερχομένων τιμολογίων και 
καρτέλες υλικών. Τηρεί και ενημερώνει τα από το Νόμο 
προβλεπόμενα βιβλία. Τηρεί βιβλίο και έχει την ευθύνη για 
τη φύλαξη αντικειμένων και των μηχανημάτων του Δήμου 
Μηχανογράφησης, λοιπών στοιχείων και Στατιστικής: 

Φροντίζει για τη μελέτη και την εφαρμογή της μηχανο¬ 
γράφησης στοιχείων για τα αντικείμενα των προσφερομέ- 
νων υπηρεσιών του Δήμου και εισηγείται για την επέκταση 
της μηχανογράφησης σε άλλους τομείς δραστηριότητας 
του Δήμου. Επιμελείται για την εκπόνηση των μελετών 
προγραμμάτων κ.λπ. Αν η εκπόνηση των προγραμμάτων 
δεν είναι δυνατή από τις υπηρεσίες, έχει την ευθύνη για 
την επεξεργασία των στοιχείων και εισηγείται την ανά¬ 
θεση των αντίστοιχων προγραμμάτων κ.λπ. 

Αδ. Ειδική ταμειακή υπηρεσία εσόδων - εξόδων - ει- 
σπρακτόρων 

Διεξάγει την Ταμειακή υπηρεσία του Δήμου, σύμφωνα 
με τις διατάξεις του Δ.Κ.Κ. και του Δ/τος «Περί οικονομι¬ 
κής διοίκησης και λογιστικών των Δήμων και Κοινοτήτων», 
Κατευθύνει και ελέγχει τους εισπράκτορες. Είναι υπεύ¬ 
θυνο για τις κινητές αξίες του Δήμου, καθώς και για τη φύ¬ 
λαξη των διαφόρων παρακαταθηκών και εγγυήσεων του 
Δήμου. Παρακολουθεί την τήρηση των προβλεπομένων 
λογιστικών και ταμειακών βιβλίων, παρακολουθεί την κί¬ 
νηση των εσόδων - εξόδων και υπεύθυνο για κάθε παρα¬ 
τυπία ή παράλειψη. Παρακολουθεί την έγκαιρη είσπραξη 
των διαφόρων τομέων δραστηριοτήτων του δήμου και ει- 
σηγείται σχετικά. Μεριμνά για την κατάρτιση του απολογι¬ 


σμού εσόδων - εξόδων του ταμείου και την υποβολή αυτού 
στο Ελεγκτικό Συνέδριο. 

Ελέγχει τους χρηματικούς τίτλους που αποστέλλονται 
από διάφορα γραφεία, εκδίδει αποδεικτικά παραλαβής ει- 
σπρακτόρων εσόδων, ενεργεί και επιμελείται τον έλεγχο 
των βιβλίων και των διπλοτύπων εισπράξεων σε συσχετι¬ 
σμό με τους χρηματικούς τίτλους. Παρακολουθεί και εκ¬ 
καθαρίζει τα χρέη των οφειλετών του Δήμου και εισηγείται 
τη λήψη αναγκαστικών μέτρων κατ’ αυτών. Φροντίζει σε 
συνεργασία με το γραφείο φόρων - τελών και δικαιωμάτων 
την κοινοποίηση των ατομικών ή ειδικών προσκλήσεων 
προς τους οφειλέτες του Δήμου. Τηρεί τα προβλεπόμενα 
από το Νόμο βιβλία εσόδων - εξόδων. Συντάσσει τους 
στατιστικούς οικονομικούς πίνακες εσόδων - εξόδων, 
τους τριμηνιαίους λογαριασμούς εσόδων - εξόδων. 

Αε. Γραφείο Καθαριότητας - Οδοποιίας 

Μεριμνά για την περισυλλογή των απορριμμάτων με το 
σκούπισμα των οδών, πλατειών και όλων των κοινόχρη¬ 
στων χώρων, πάρκων, παιδικών χαρών, και την αποκομ- 
μιδή των απορριμμάτων από σπίτια, γραφεία και καταστή¬ 
ματα. Φροντίζει για τη μεταφορά τους στον τόπο της από¬ 
θεσης και την υγειονομική ταφή τους, σύμφωνα με τους 
κανόνες υγιεινής. Μετά την ταφή των απορριμμάτων φρο¬ 
ντίζει για την απολίμανση του χώρου με τα κατάλληλα 
φάρμακα, σύμφωνα με τις υποδείξεις του Υγειονομικού 
κέντρου. Επίσης φροντίζει για την άμεση απομάκρυνση 
και ταφή τυχόν σκοτωμένων ζώων από τους δρόμους του 
Δήμου προς αποφυγή δυσφορίας και για προστασία της 
δημόσιας υγείας. Στις αρμοδιότητες του γραφείου αυτού 
υπάγεται ο ειδικός ευπρεπισμός των συνοικισμών του Δή¬ 
μου κατά τις εορταστικές εκδηλώσεις θρησκευτικών ή 
Εθνικών γιορτών (ασβέστωμα, κρασπέδων, καθαρισμός 
αφισσοκολλήσεων, απομάκρυνση αντικειμένων από τους 
κεντρικούς δρόμους, για την άψογη εμφάνιση των συνοι¬ 
κισμών του Δήμου). 

■ Μεριμνά για τον καθαρισμό και την απολίμανση των δη¬ 
μοτικών οχετών. 

Φροντίζει για το κατάβρεγμα των οδών και πλατειών των 
συνοικισμών του Δήμου κατά τους καλοκαιρινούς μήνες. 
Συνεργάζεται με το συνεργείο αποκομμιδής απορριμμά¬ 
των για εξασφάλιση των αναγκαίων αυτοκινήτων και μηχα¬ 
νημάτων της αποκομιδής απορριμμάτων. Επίσης έχει την 
ευθύνη για την απομάκρυνση μεγάλων αχρήστων αντικει¬ 
μένων από τους δρόμους των συνοικισμών με τα αυτοκί¬ 
νητα το Δήμου. Μεριμνά για την κατασκευή - συντήρηση 
των οδών, πεζοδρομίων, τοίχων αντιστήριξης, πλατειών 
κ.λπ. 

Ηλεκτροφωτισμού: 

Επιμελείται για τη συντήρηση του δημοτικού φωτισμού 
(αλλαγή λαμπτήρων, συντήρηση των υπογείων γραμμών, 
συντήρηση φωτιστικών σωμάτων των επί στυλών ΔΕΗ, 
χρονοδιακόπτης, φωτοκϋταρα, συντήρηση εορταστικού 
φωτισμού, γιρλάντες κ.λπ.) καθώς και για την κανονική 
λειτουργία κάθε ηλεκτρολογικής εγκατάστασης του Δή¬ 
μου. Εισηγείται στην υπηρεσία την επέκταση και βελτίωση 
των δικτύων και για την προμήθεια των φωτιστικών σωμά¬ 
των και των αναγκαίων ανταλλακτικών υλικών. Επιμελείται 
του προγράμματος για το άναμα και το σβήσιμο του δημο¬ 
τικού φωτισμού και έχει την ευθύνη για την τήρηση αυτού 
του προγράμματος. 

Προστασίας περιβάλλοντος, πρασίνου και παιδικών χα¬ 
ρών: 

Επισημαίνει, συγκεντρώνει στοιχεία και ελέγχει δια των 
οργάνων του τις πηγές ρύπανσης του χερσαίου και ατμο¬ 
σφαιρικού χώρου (λύματα, απόβλητα, τοξικές ουσίες, μι- 
κροβιακές μολύνσεις, ηχορυπάνσεις κ.λπ). Φροντίζει για 
την πληροφόρηση των συνεπειών της ρύπανσης δίνοντας 
στους δημότες σωστές κατευθύνσεις. Αναφέρει κάθε 
πηγή ρύπανσης, προτείνει μέσα αντιμετώπισης και υπολο¬ 
γίζει τη δαπάνη για την επανόρθωση εφόσον γίνεται. Φρο¬ 
ντίζει και εισηγείται για τη σύνταξη μελετών που απαιτού¬ 
νται για τη διαμόρφωση, εγκατάσταση, προμήθεια υλικών, 
συντήρηση παιδικών χαρών και του πρασίνου σε όλους 
τους κοινόχρηστους δημοτικούς χώρους. Επιμελείται των 
μελετών αυτών και τη σωστή εκτέλεση και πιστή εφαρ¬ 
μογή των εργασιών. Όταν οι μελέτες αυτές αναθέτονται 
σε γραφεία μελετητών συνεργατών του Δήμου τους παρέ¬ 
χει όλα τα απαιτούμενα στοιχεία. 

Μηχανικού εξοπλισμού και κίνησης οχημάτων: 

Έχει την υπευθυνότητα της τήρησης των από το Νόμο 
προβλεπομένων βιβλίων για τα οχήματα (Μητρώο αυτοκι¬ 
νήτων - Κίνησης - επισκευών κ.λπ.). Επιμελείται για τη συ¬ 
ντήρηση και επισκευή όλων των μηχανημάτων του Δήμου 
και έχει την ευθύνη των κινήσεών τους. Μεριμνά για την 
προμήθεια των αναγκαίων εργαλείων, ανταλλακτικών 
κ.λπ. και των καυσίων - λιπαντικών (λάδια, γράσσα κ.λπ.). 
Εισηγείται για την ασφάλιση του αναγαίου προσωπικού για 
την στελέχωση του γραφείου και για την προμήθεια μηχα¬ 
νημάτων. 

Νεκροταφείου: 

Τηρεί από το Νόμο προβλεπόμενα βιβλία. Ενεργεί τη 
βεβαίωση και είσπραξη υπέρ του Δήμου τελών και δικαιω¬ 
μάτων από τη λειτουργία του Νεκροταφείου. Εχει την ευ¬ 
θύνη για τη διάνοιξη τάφων, σύμφωνα με κατηγορίες. Με¬ 
ριμνά για την καθαριότητα του Νεκροταφείου, την καλιέρ- 
γεια και την συντήρηση του πρασίνου καθώς και τη συντή¬ 
ρηση των υγειονομικών διατάξεων. 

Άρθρο 8 

Πλήρωση θέσεων - Πειθαρχικό Δίκαιο - Χρόνος εργα¬ 
σίας - Καθήκοντα - Υποχρεώσεις. 

Τα του διορισμού των καθηκόντων, του χρόνου εργα¬ 
σίας αστικής ευθύνης, των δικαιωμάτων, των αδειών, των 
μεταβολών υπηρεσιακής κατάστασης, το προβάδισμα, τις 
ποινές, τη λύση της υπαλληλικής σχέσης, την Ιατροφαρ¬ 
μακευτική περίθαλψη, τα έξοδα κηδείας μονίμων υπαλλή¬ 
λων που προβλέπονται από τον Ο.Ε.Υ., ρυθμίζονται από 
τις διατάξεις του Ν. 1188/1981 και των διαταγμάτων που 
εκδίδονται σε εκτέλεση αυτού του νόμου, με σκοπό την 
προαγωγή των συμφερόντων και την εξυπηρέτηση των 
πολιτών του Δήμου. 

Άρθρο 9 

Ο Οργανισμός αυτός ισχύει από την Δημοσίευση στην 
Εφημερίδα της Κυβέρνησης. Δεν προκύπτει επιπλέον δα¬ 
πάνη σε βάρος του προϋπολογισμού, απ’ ότι στον ισχύο- 
ντα Ο.Ε.Υ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καστοριά, 13 Φεβρουάριου 1996 

Ο Περιφ/κός Διευθυντής 
ΒΑΣΙΛΗΣ ΓΙΟΥΜΑΤΖΙΔΗΣ 


Αριθ. ΕΣ/517 (®) 

Σύσταση Κοινοτικής Επιχείρησης στην Κοιν. Λακώνων Ν, 
Κέρκυρας με την επωνυμία «Κοινοτική Αναπτυξιακή 
Επιχείρηση Λακώνων*. 

Η ΠΕΡΙΦ/ΚΗ ΔΙΕΥΘΥΝΤΡΙΑ Ν. ΚΕΡΚΥΡΑΣ 
Έχοντας υπόψη: 

1. Τις διατάξεις των άρθρ. 277-284 του Π.Δ. 410/95 
(ΦΕΚ Α 231). 

2. Την υπ’ αριθμ. 25027/9.4.84 απόφαση του Υπ. Εσω¬ 
τερικών (ΦΕΚ 244/10.4.84 Τεύχος Β), 

3. Την από 13.12.95 έκθεση αξιολόγησης της συντα- 
χθείσας οικονομοτεχνικής μελέτης της επιχείρησης, για 
την βιωσιμότητα αυτής. 

4. Την αριθμ. 99/95 απόφαση του Κοινοτικού Συμβου¬ 
λίου Λακώνων, αποφασίζουμε: 

1. Συνιστάται στην Κοινότητα Λακώνων Κοινοτική Επι¬ 
χείρηση με την επωνυμία «Κοινοτική αναπτυξιακή Επιχεί¬ 
ρηση Λακώνων» ως ίδιο Νομικό Πρόσωπο Ιδιωτικού Δι¬ 
καίου. 

2. Η σύσταση και η λειτουργία της είναι σύμφωνη με τις 
διατάξεις περί αμιγών δημοτικών επιχειρήσεων των άρθρ. 
260 έως 267, 270, 274 και 287 του Δ.Κ.Κ. (Π.Δ. 323/89) 
και της αριθμ. 25027/9.4.84 απόφασης του Υπ. Εσωτερι¬ 
κών. 

3. Σκοποί της επιχείρησης είναι: 

α. Η υποβοήθηση της κοινότητας Λακώνων στο αναπτυ¬ 
ξιακό της έργο και η συμβολή της στην τοπική και περιφε¬ 
ρειακή ανάπτυξη. 

β. Η εκμετάλλευση των παραλιακών Ζωνών με την υλο¬ 
ποίηση έργων ανάπλασης και εξωραϊσμοΰ της, λειτουργία 
αναψυκτηρίων, οργανωμένων παραλιών κ.λπ. 

γ. Η βελτίωση της είσπραξης των, από το νόμο προβλε¬ 
πομένων εσόδων της κοινότητας και η εκπόνηση προ¬ 
γραμμάτων ανταποδοτικών τελών. 

δ. Η αξιοποίηση της ακίνητης περιουσίας της κοινότη¬ 
τας. 

ε, Η υποστήριξη των τοπικών πολιτιστικών δραστηριοτή¬ 
των. 

στ. Η εκπόνηση και υλοποίηση αναπτυξιακών και επεν¬ 
δυτικών προγραμμάτων και εν γένει η άσκηση επιχειρημα¬ 
τικής και εμπορικής δραστηριότητας. 

ζ. Η εκπόνηση και εφαρμογή προγραμμάτων και μέτρων 
τουριστικής ανάπτυξης, λειτουργία γραφείων πληροφό¬ 
ρησης, έκδοσης συμμετοχής σε τουριστικές εκθέσεις, 
προβολής της περιοχής κ.λπ. 

η. Η συμμετοχή σε άλλες επιχειρήσεις των ΟΤΑ με 
στόχο την ανάπτυξη της Κέρκυρας ή της ευρύτερης πε¬ 
ριοχής. 

θ. Η ένταξη σε κοινοτικά προγράμματα και πρωτοβου¬ 
λίες, η εκτέλεση επιμορφωτικών και άλλων συναφών προ¬ 
γραμμάτων με κοινοτική ή άλλη συγχρηματοδότηση με 
αντικείμενα που σχετίζονται με τις δραστηριότητές της. 
ι. Η ενίσχυση της καθαριότητας της περιοχής, 
κ. Η λειτουργία και εκμετάλλευση χώρων ελεγχόμενης 
στάθμευσης. 

4. Η επιχείρηση διοικείται από πενταμελές Διοικητικό 
Συμβούλιο, τα μέλη του οποίου ορίζονται μαζί με τους 
αναπληρωτές τους από το Κοινοτικό Συμβούλιο. Από τα 
μέλη του Δ.Σ. τρία (3) είναι Κοινοτικοί Σύμβουλοι, ένα είναι 
εκπρόσωπος τοπικού φορέα, κατά σειρά προτίμησης του 
Πολιτιστικού Συλλόγου Λακώνων ή της Φιλαρμονικής 

Ένωσης Λακώνων και ένας είναι δημότης - κάτοικος της 
Κοινότητας με πείρα ή γνώση σχετικά με το αντικείμενο 
της Επιχείρησης. 

Σε περίπτωση που η επιχείρηση απασχολεί περισσότε* 
ρους από είκοσι {20) εργαζομένους, το 5ο μέλος του Δ.Σ, 
δεν θα είναι δημότης - κάτοικος αλλά εκπρόσωπος των 
εργαζομένων. 

5. Η επιχείρηση έχει αόριστη διάρκεια ζωής και αρχίζει 
να υφίσταται από την δημοσίευση αυτής στην Εφημερίδα 
της Κυβέρνησης. 

6. Έδρα της Επιχείρησης είναι η Κοινότητα Λακώ¬ 
νων, 

7. Το αρχικό κεφάλαιο το οποίο συνεισφέρει η κοινό¬ 
τητα Λακώνων στην επιχείρηση ανέρχεται σε 5.000.000 
δρχ. και καταβάλλεται εφάπαξ στον πρώτο χρόνο λειτουρ¬ 
γίας της. Σχετική πρόβλεψη της πίστωσης θα γίνει στον 
προϋπολογισμό του οικ. έτους 1996. 

θ. Οι πόροι της επιχείρησης είναι: τα έσοδα από την 
άσκηση των δραστηριοτήτων της, οι πρόσοδοι από την πε¬ 
ριουσία της, δάνεια εισφορές και λοιπές επιχορηγήσεις. 

9. Η κοινότητα θα παραχωρήσει για χρήση στην Επιχεί¬ 
ρηση τους απαραίτητους κοινοτικούς χώρους, για τα γρα¬ 
φεία της. 

10. Η Κ.Α.Ε.Λ. διαλύεται α) Σε περίπτωση πτώχευσης 
και β) Με αιτιολογημένη απόφαση του Κοινοτικού Συμ¬ 
βουλίου που λαμβάνεται με απόλυτη πλειοψηφία των με¬ 
λών του και απόφαση του Περιφερειακού Διευθυντή. Της 
διάλυσης ακολουθεί εκκαθάριση. Οι εκκαθαριστές ορίζο¬ 
νται με απόφαση του Κοινοτικού Συμβουλίου, τα περιου¬ 
σιακά δε στοιχεία περιέχονται στην Κοινότητα Λακώ¬ 
νων. 

11. Η συγκρότηση, λειτουργία και οι αρμοδιότητες των 
οργάνων διοίκησης, η οργάνωση, η λειτουργία, η διαχεί¬ 
ριση και η εποπτεία της Κ.Α.Ε.Λ. θα είναι σύμφωνη με τις 
διατάξεις «περί αμιγών δημοτικών ή κοινοτικών επιχειρή¬ 
σεων» των άρθρ. 277 έως 284, 291 του Δ.Κ.Κ. {Π.Δ. 410/ 
95) και τις όμοιες της 25027/84 Υπουργικής απόφασης 
«καθορισμός αναγκαίων λεπτομερειών για την εφαρμογή 
κ.λπ.» όπως κάθε φορά ισχύει. 

12. Από την απόφαση αυτή προκαλείται δαπάνη 
5.000.000 δρχ. για το έτος 1996 που θα βαρύνει αποκλει¬ 
στικά τον προϋπολογισμό της κοινότητας Λακώνων και συ¬ 
γκεκριμένα τον Κ.Α. 4/411.9. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κέρκυρα, 19 Ιανουαρίου 1996 

Η Περιφ/κή Διευθύντρια 
ΑΡΤΕΜΙΣ ΚΑΡΑΣΣΑ 

-♦- 

Αριθ. 1635 (6) 

Μεταβίβαση κοινοχρήστων εκτάσεων στην κοιν. Βρό¬ 
ντους Ν. Πιερίας. 

Ο ΠΕΡΙΦΕΡΕΙΑΚΟΣ ΔΙΕΥΘΥΝΤΗΣ Ν. ΠΙΕΡΙΑΣ 
Έχοντας υπόψη: 

1. Τις διατάξεις του Νόμου 2218/94 (άρθρ. 3) «Περί Νο¬ 
μαρχιακής Αυτοδιοίκησης» όπως αυτός τροποποιήθηκε 
και συμπληρώθηκε με το Νόμο 2240/94. 

2) Τις διατάξεις του άρθρου 164 του Αγροτικού Κώδικα. 

3) Τα αριθμ. 626/27.4.95 και 1711/7.12.95 έγγραφα 


της Κοινότητας Βροντοϋς με τα οποία ζητάει την μεταβί¬ 
βαση των κοινοχρήστων και διαθεσίμων τεμαχίων της 
Συμπ/κής Διανομής έτους 1981 του αγρ/τος Βροντοϋς. 

4) Τα κτηματολογικά στοιχεία της Σ.Δ. έτους 1981 του 
αγρ/τος Βροντοϋς από τα οποία προκύπτει ότι τα κοινό¬ 
χρηστα και διαθέσιμα τεμάχια που ζητάει η Κοινότητα 
Βροντοϋς με τα παραπάνω έγγραφά της ανήκουν στην κυ¬ 
ριότητα του Υπουργείου Γεωργίας. 

5) Το γεγονός ότι με την εν λόγω μεταβίβαση θα προ¬ 
στατευτούν οι εκτάσεις αυτές από διάφορους καταπατη¬ 
τές και συγχρόνως θα αξιοποιηθούν από την ανωτέρω Κοι¬ 
νότητα προς όφελος αυτής και των κατοίκων της. 

6) Σχετική εισήγηση της Δ/νσης Γεωργίας Ν. Πιερίας, 
αποφασίζουμε: 

Μεταβιβάζουμε κατά πλήρη νομή και κυριότητα και 
άνευ καταβολής τιμήματος ή άλλης αποζημιώσεως στο 
Νομικό πρόσωπο της Κοινότητας Βροντοϋς τις παρακάτω 
κοινόχρηστες και διαθέσιμες εκτάσεις της Συμπ/κής Δια¬ 
νομής έτους 1981 του αγρ/τος Βροντοϋς. 


(Ο πρώτος αριθμός αναφέρεται στον αριθμό τεμαχίου 
και ο δεύτερος στην έκταση αυτού). 

0813 τ.μ. Διαθέσιμο. 

2889 

3125 

τ.μ. ». 

3021 

4560 

τ.μ. ». 

3035 

0750 

τ.μ. ». 


3040 

0750 τ.μ 

3094 

0486 τ.μ 

3097 

1688 τ.μ 

2787 

4606 τ.μ 

2855 

4440 τ.μ 

2763 

3440 τ.μ 


Η κυριότητα επί των παραπάνω εκτάσεων αποκτάται 
από την Κοινότητα Βροντούς από της μεταγραφής της πα¬ 
ρούσας απόφασης στο Υποθηκοφυλακείο Κατερίνης με 
φροντίδα της παραπάνω Κοινότητας μετά τη δημοσίευσή 
της στην Εφημερίδα της Κυβερνήσεως. 

Η μεταβίβαση των παραπάνω εκτάσεων τελεί υπό τους 
όρους και περιορισμούς των διατάξεων του άρθρου 15 του 
ΝΔ 216/73. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κατερίνα, 9 Φεβρουάριου 1996 - 

Ο Περιφ/κός Διευθυντής 
ΑΘΑΝΑΣΙΟΣ ΒΛΑΧΟΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

(7) 

Στην υπ' αριθ. 1203/26.1.1996 απόφαση των Υπουρ¬ 
γών Οικονομικών και Εθνικής Παιδείας και θρησκευμάτων 
που δημοσιεύτηκε στο ΦΕΚ 88/13.2.1996 (τεύχος Β') και 
αφορά τον Κανονισμό Υποτροφιών Δημοσίων Ι.Ε.Κ. επι- 
φέρεται η πιο κάτω διόρθωση: Από το λανθασμένο « Αρ¬ 
θρο 4 Διαδικασία χορήγησης» στο σωστό « Αρθρο 5 Διαδι¬ 
κασία χορήγησης». 

(Από το Εθνικό Τυπογραφείο) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



